CELEX: 22020D1624
Language: da
Date: 2018-05-31 00:00:00
Title: Det Blandede EØS-udvalgs afgørelse nr. 122/2018 af 31. maj 2018 om ændring af protokol 47 (om afskaffelse af tekniske handelshindringer for vin) til EØS-aftalen [2020/1624]

5.11.2020   
               
               
                  DA
               
               
                  Den Europæiske Unions Tidende
               
               
                  L 368/23
               
            
         DET BLANDEDE EØS-UDVALGS AFGØRELSE
         Nr. 122/2018
         af 31. maj 2018
         om ændring af protokol 47 (om afskaffelse af tekniske handelshindringer for vin) til EØS-aftalen [2020/1624]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Kommissionens gennemførelsesforordning (EU) 2017/2281 af 11. december 2017 om tilladelse til at forhøje tilsætningsgrænserne for vin fra druer høstet i 2017 i visse vindyrkningsområder i Tyskland og alle vindyrkningsområder i Danmark, Nederlandene og Sverige (1) skal indarbejdes i EØS-aftalen.
                  
               
                     (2)
                  
                  
                     Denne afgørelse vedrører lovgivning om vin. Lovgivning om vin finder ikke anvendelse på Liechtenstein, så længe aftalen mellem Det Europæiske Fællesskab og Det Schweiziske Forbund om handel med landbrugsprodukter også gælder for Liechtenstein, jf. syvende afsnit i indledningen til protokol 47 til EØS-aftalen. Denne afgørelse finder derfor ikke anvendelse på Liechtenstein.
                  
               
                     (3)
                  
                  
                     Protokol 47 til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            Følgende led indsættes efter punkt 15 (Kommissionens gennemførelsesforordning (EU) 2016/2147) i tillæg 1 til protokol 47 til EØS-aftalen:
            
                        »16.
                     
                     
                        
                           32017 R 2281: Kommissionens gennemførelsesforordning (EU) 2017/2281 af 11. december 2017 om tilladelse til at forhøje tilsætningsgrænserne for vin fra druer høstet i 2017 i visse vindyrkningsområder i Tyskland og alle vindyrkningsområder i Danmark, Nederlandene og Sverige (EUT L 328 af 12.12.2017, s. 17).«
                     
                  
         
            Artikel 2
            Den islandske og den norske udgave af gennemførelsesforordning (EU) 2017/2281, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 3
            Denne afgørelse træder i kraft den 1. juni 2018, forudsat at alle meddelelser er indgivet, jf. EØS-aftalens artikel 103, stk. 1 (*1).
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 31. maj 2018.
            
               
                  På Det Blandede EØS-Udvalgs vegne
               
               Claude MAERTEN
               
                  Formand
               
            
         
         
            (1)  EUT L 328 af 12.12.2017, s. 17.
         
            (*1)  Ingen forfatningsmæssige krav angivet.